緣識  其一
作者：宋太宗
朝代：宋

paragraphs: 我一囊盛寬世界，從頭點取人數在。
萬里山河寬更寬，一切衆生智者解。
因緣殊勝是因緣，方便法門天最大。
天最大，無比擬，經文祕在無生理。
知之修鍊是聖人，光陰急速流如水。
孤雲野鶴笑龍吟，扣寂希夷求妙旨。
但知慙愧常親善，更能通達解區遣。
辜負琴書得自由，勿令縈恨金刀剪。
離煩惱，大仙上品十洲好。
利他貴重無親疏，便是菩提心至老。